
Personal cred ca ne condamnam toate generatiile care vor veni dupa 


nol! 


Citat : Ovidiu Cristea. 
Sa va explic de ce , dragi prieteni, va bombardez cu link-uri, poze, filmulete sau 
documente referitoare la Rosia Montana. Nu o sa va scriu despre simtul civic, 
vointa de a nu te lasa calcat in picioare , nu o sa va scriu ca dezinformarea si 
ignoranta poporului da putere clasei politice, (desi am scris ca "nu o sa va scriu", 
exact asta am facut, asa ca bagati la cap), ci o sa va scriu cateva motive pentru 
care acest Proiect este imoral, ilegal, neprofitabil si trebuie oprit. 


La Rosia Montana se vor utiliza 13 000 de Tone de cianuri pe an, pe cand in 
toata industria miniera din Europa se utilizeaza 1000 de tone. 


Acidul cianhidric are temperatura de fierbere-evaporare la 26,8 grade 
Celsius, rezista in aer timp indelungat iar deasupra iazurilor se formeaza 
nori de ioni de cianura, care sunt transportati de vant, oamenii fiind expusi 
la cianuri respirand aerul, band apa, atingand solul care contine cianuri sau 
consumand alimente din zonele afectate cu cianuri. 


La Rosia Montana se vor utilizeaza 10000 de tone de dinamita pe zi si patru 
munti vor disparea, cu sate, biserici, monumente istorice si cu peisajele 
extraordinare cu tot, lasand in loc 500 milioane de tone de steril 


Un baraj din arocamente va trebui sa sustina 215 milioane metri cubi de 
cianuri si metale grele pentru eternitate 


La Rosia Montana va fi cel mai mare proiect de acest gen din lume, 
neexistand un precedent. 


Rosia Montana a fost declarata zona monoindustriala de minerit, apoi au 
fost inchise minele, fortand oamenii sa devina someri, pentru asi vinde 
proprietatiile catre RMGC 


Metale identificate la Rosia Montana de un amplu studiu facut inca din 
1985: AUR- 1,5 grame pe tona, ARGINT- 11,7 grame pe tona,ARSENIU — 
5000 grame pe tona,TITAN — 1000 grame pe tona, MOLIBDEN - 10 grame 
pe tona, VANADIU -— 2500 grame pe tona, NICHEL — 30 de grame pe 

tona, CROM- 50 grame pe tona, COBALT- 30 grame pe tona, GALIU — 300 
grame pe tona. Aceste probe si rezultate se afla în documentatia pe care 
RMCG-ul a cumparat-o de la Agentia Nationala de Resurse Minerale. 


Galeriile Romane, unice in Lume, o posibila sursa de venit din turism vor fi 
distruse in totalitate 


Toate documentele referitoare la Proiectul Rosia Montana sunt tinute 
secrete la cererea RMGC. Statul tine populatia in intuneric la cererea unei 

corporatii. 


Proiectul trimis de Guvern catre Parlament este o lege speciala, gândita cu 
scopul de a excepta acest proiect, declarat de utilitate publica, punct cu 
punct de la toate elementele de legislatie care l-au tinut în loc de-a lungul 
timpului. 


Diverselor firme straine le este concesionata nu numai Rosia Montana, ci si 
întregul patrulaterul aurifer din Muntii Apuseni, precum si parti întinse din 
Muntii Maramuresului si ai Banatului. Rosia Montana este precedentul 
asteptat de catre acestea. 


România nu are si nu poate avea nici un fel de responsabilitate materiala 
pentru neînceperea unui proiect datorata incapacitatii propunatorului de a 
respecta legea, deci toata povestea cu daunele uriase este propaganda. 


Cateva mii de locuri de munca pentru cativa ani, cu asta se lauda guvernul 
dupa ce au inchis zeci de fabrici care ofereau zeci de mii de locuri de 
munca. 


Unul dintre motivele pentru care actuala putere a castigat alegerile a fost ca 
se va opune Proiectului Rosia Montana 


Comisiei Nationala de Arheologie si altor institutii le-a fost luata puterea de 
decizie, si li sa dat rol consultativ,pentru ca proiectul sa mearga mai 
departe 


Statul Roman nu castiga 6 %, ci pierde 94 %. 6% se poate extrage si prin 
vechile metode de minerit, mediul nu va fi afectat, iar celelalte 94 de 
procente vor ramane in pamant, ale Romaniei. 


Televiziunile din Romania si presa scrisa ignora sau denatureaza 
informatiile cu privire la acest proiect, majoritatea semnand contracte de 
publicitate exclusiva cu RMGC. 


Statul Roman a cedat gratis ?! fara licitatie licenta catre compania Gabriel 
Resources, infintata special pentru exploatarea de la Rosia Montana ??7?!!! 


Chiar daca „ecologizarile” vor fi facute de catre RMGC, costurile acestora 
vor fi deduse din profiturile (si asa teoretice) ale statului român. În conditiile 
în care aceste lucrari vor fi efectuate de catre RMGC nu va exista niciun 
control asupra costurilor reale (cu riscul umfilarii facturii finale — o situatie 
similara avem si în cazul privatizarii Petrom, OMV evaluând factura la trei 
sferturi din pretul platit la privatizare 


RMGC va fi reprezentantul desemnat al Statului român în procedura de 
expropriere a terenurilor necesare exploatarii miniere. Cu alte cuvinte: toti 
locuitorii Rosiei Montane care vor refuza sa-si vânda proprietatile vor fi dati 
afara de pe pamânturile lor, care vor reveni, dupa plata unei compensatii 

aflate propriu-zis la bunul plac al Companiei, în concesiune spre exploatare 
unei alte entitati private — Gold Corporation . 


Trimite mai departe ! 


Nimic nu e intamplator !!! 
Toate se intampla cu un scop anume!!! 


Părintele „Roşiei Montane“ e „împărat“ în Africa 
nttp://ro.stiri.yahoo.com/frank-timiş-la-părintele-roşiei-montane-ajuns-împărat-0410 


<< ziarul ADEVARUL din 12. Sept. 2013 >> 


Numele lui Frank Timiş, unul dintre cei mai bogaţi români, este legat de începuturile controversatului proiect 
de la Roşia Montană . „Adevărul“ vă prezintă traseul lui Timiş de la acţionar la Gabriel Resources la mare 
investitor în Africa de Vest. 


Protestele la adresa exploatării aurului şi argintului de la Roşia Montană şi controversele în jurul contractului 
aduc în prim-plan începuturile tulburi ale proiectului, dar şi pe „părintele“ acestuia, miliardarul român Vasile- 
Frank Timiş. 


Născut în 1963, în localitatea Borşa din județul Maramureş, Timiş s-a refugiat în anii '80 în Australia, unde a 
fost prins de două ori cu heroină, potrivit „The Telegraph“. 


După câteva eşecuri de început, Timiş dă lovitura în 1995, an ce marchează demararea afacerii Roşia 
Montană . În acel moment, Regia Autonomă a Aurului şi Cuprului (RAC) Deva, dă un anunţ în ziarul 
„Adevărul“, în data de 5 septembrie, pentru căutarea unui partener împreună cu care să valorifice haldele de 
steril rezultate după extragerea minereurilor, astfel încât să recupereze aur. Companiile interesate aveau 


dreptul să depună actele în termen de 30 de zile. 


Numai că, potrivit site-ului de investigații Rise Project, contractul de societate, încheiat în 1997 între Gabriel 
Resources şi RAC Deva, arată negru pe alb că licitaţia avusese loc deja în data de 4 septembrie 1995, cu o 
zi înainte de publicarea anunţului. 


De la steril la exploatare 

Societatea care urma să exploateze minereul de aur se numea la acea vreme Euro Gold Resources, iar mai 
târziu avea să-şi schimbe denumirea în Roşia Montană Gold Corporation (RMGC). Frank Timiş era atunci 
reprezentant al Gabriel Resources, companie înregistrată în paradisul fiscal Channel Islands , din Marea 
Britanie. 


În 2000, Serviciul Român de Informaţii (SRI) a intrat pe fir din cauză că în zonă sunt obiective militare. În acel 
moment, compania este suspectată că a trimis 80 de tone de minereu la un laborator de peste graniță nu din 
haldele de steril, ci din zone noi, neexplorate până acum. 


Cazul ajunge până la Parchetul Naţional Anticorupţie (PNA), actualul DNA. Într-unul dintre cele trei dosare 
realizate atunci se menţiona că Gabriel Resources a făcut presiuni la ANRM, astfel încât în anii 1999-2000 
perimetrul exploatării Roşia Montană a fost extins de la 12 kilometri pătrați până la 22 kilometri pătrați şi apoi 
până la 42,3 kilometri pătraţi. Între timp, dosarele în cauză au primit neînceperea urmăririi penale (NUP). 

Ulterior, Frank Timiş şi-a vândut participațule deținute la Gabriel Resources. 


Scandalul Regal Petroleum 

Regal Petroleum este cel mai cunoscut scandal în care a fost implicat Timiş. Fondată în 1996, compania 
avea câteva perimetre de explorare în România şi Ucraina. Firma a fost listată pe bursa de la Londra şi a 
devenit celebră după ce a achiziţionat în 2003 un zăcământ din Grecia. De-a lungul timpului, compania a 
produs o serie de rapoarte în care a „umflat“ artificial bogăția zăcământului. 


Timiş a fost director executiv al Regal Petroleum între iunie 2003 şi martie 2005, timp în care compania a 
organizat trei runde de finanțare şi a strâns 100 de milioane de lire sterline. Numai că investitorii au rămas cu 
ochii în soare, după ce Regal Petroleum a fost forțată în 2005 să recunoască faptul că în zăcământul din 
Grecia nu există petrol în cantități comerciale. Autoritățile britanice au amendat în 2009 compania Regal cu 
600.000 de lire, cea mai mare amendă posibilă, pentru înşelarea investitorilor. 


Reorientarea către Africa 

Între timp, Frank Timiş s-a reorientat către Africa , în principal prin două companii:African 

Petroleum şi African Minerals. Prima are o serie de concesiuni în Liberia , extnzându-şi însă căutările şi în 
zone aflate în vecinătate, în Senegal sau Gambia . 


În februarie 2012, African Petroleum anunţa o descoperire majoră în perimetrul din Liberia : 840 de milioane 
de barili, alături de rezerve suplimentare de 2,3 miliarde de barili în alte două concesiuni. Informaţiile au 
provocat frenezie la bursă, dublând preţul acțiunilor într-o zi, informează Incont.ro. Aceasta menționează, 
însă, că autoritatea de reglementare din domeniu din Liberia , NOCAL, a precizat imediat că e nevoie de noi 
teste. Prețul acțiunilor a scăzut de zece ori de anul trecut până acum. 


„Împăratul Africii de Vest“ 

African Minerals reprezintă, însă, o poveste de succes. Luna trecută, site-ulN ews Africa.com l-a decretat pe 
Frank Timiş drept „împăratul resurselor din vestul Africii. Potrivit acestuia, statele Coasta de Fildeş şi 
Burkina Faso i-au acordat lui Timiş drepturile de modernizare a unei linii ferate de 1.400 de kilometri dintre 
cele două țări. Compania căreia i-a fost acordat contractul se numeşte Pan African Minerals. 


Timiş extrage fier în Sierra Leone prin African Minerals, proiect evaluat la 2,5 miliarde de dolari şi pentru care 
Timiş a construit o cale ferată de 220 de kilometri şi la care lucrează 15.000 de angajați. Timiş ar fi investit 
4,5 miliarde de dolari în Africa de Vest, conform calculelor realizate de NewsAfirica.com. 


Frank Timiş, în topul miliardarilor 

Frank Timiş este cotat de publicația „Capital“ drept cel mai bogat român, cu o avere estimată la 1,7-1,75 
miliarde de euro, în vreme ce în topul „Forbes 500 miliardari“ îl plasează pe poziţia secundă, cu 900-950 de 
milioane de euro. 

